|  |  |  |
| --- | --- | --- |
|  | Avdeling for  **Infrastruktur og veg (INV)** | |
|  | **Dato**  **Vår referanse**  **Dykkar referanse**  **Sakshandsamar**  **E-post**  **Telefon** | 18.02.2022  2022/7576-2  «ref»  Matti Torgersen  Matti.Torgersen@vlfk.no  92224656 |
|  |
|  | | |

# Regional transportplan 2022-2033 - Invitasjon til innspel til økonomisk handlingsprogram og investeringsprogram

Fylkestinget vedtok 16. desember 2021 Regional transportplan 2022-2033 for Vestland (RTP), sjå [Politisk Utval (vlfk.no)](https://innsyn.vlfk.no/Innsyn/DmbHandling/Details/7163?sourceDatabase=). Saman med planen vedtok Vestland fylkesting handlingsprogram for RTP. Det vedtekne handlingsprogrammet omtala ikkje konkrete prosjekt i investeringsprogrammet. Fylkestinget gjorde på dette grunnlag m.a. slikt vedtak i saka:

2. «Fylkestinget sluttar seg til at investeringsprogrammet skal innarbeidast i handlingsprogrammet for Regional transportplan 2022-2033 og vert lagt fram for handsaming i fylkestinget i juni 2022. Fylkestinget ber om at investeringsprogrammet vert sendt til kommunane for innspel før endeleg vedtak.»

Vedlagt følgjer utkast til økonomisk handlingsprogram og investeringsprogram for perioden 2022- 2033, som med dette vert sendt til kommunane i Vestland med moglegheit for innspel.

Vi ber om innspel innan **fredag 1. april 2022.**

Prosessen med regional transportplan 2022-2033 viser at det er store behov i fylket. Det økonomiske handlingsprogrammet viser at dei økonomiske rammene fylkeskommunen har til disposisjon, vil vere langt frå tilstrekkelege for å kunne møte det store behovet i fylket for drift, vedlikehald og investeringar innan samferdsel.

I gjeldande økonomiplanperiode 2022-2025 er det i investeringsprogrammet til fylkeskommunen avsett midlar som skal fordelast i samband med vedtak av Investeringsprogrammet til Regional transportplan i juni 2022. I tillegg er det lagt opp til at finansutvalet i fylkeskommunen skal fastsetje investeringsrammer for 2026 i mars 2022. Investeringsprogrammet skal avklare fordeling av midlar i komande økonomiplanperiode 2023-2026, samt utarbeide ein langsiktig portefølje av større prosjekt som kan realiserast i resten av planperioden fram til 2033.

Det vidare arbeidet med investeringsprogrammet skal m.a. avklare to forhold:

* Kor mykje midlar som skal avsetjast til rammeløyvingar for mindre tiltak. I Regional transportplan 2022-2033 er det peikt på at det er store behov for rammeløyvingar til trafikktryggleik/mindre utbetringar, gang- og sykkelprosjekt, kollektivtiltak,, tunneloppgradering samt til utbetring av bruer og kaiar. Ut frå dette er det gjort ei vurdering av kva som vil vere tilgjengeleg ramme når det vert teke omsyn til behovet for å vidareføre midlane til rammeløyvingane, i tillegg til naudsynt vedlikehald av bru og kai for å sikre fortsett framkome.
* Porteføljen av store prosjekt. Det er silt ut ein del prosjekt som er aktuelle for lister for investeringsprosjekt som kan realiserast i perioden. Slik dei økonomiske rammene er i dag, er det ikkje grunnlag for å kunne realisere alle dei nemnte prosjekta. Det er vidare føreslått å bruke opp mot 200 mill. kr. årleg til strekningsvise prosjekt på det overordna vegnettet.

Vedlagte utkast til økonomisk handlingsprogram inneheld ikkje eit endeleg forslag til fordeling av midlar, men vurderer fordelinga mellom ulike føremål i investeringsprogrammet. Vidare vert prosjekt som er vurderte som aktuelle for oppstart i perioden omtala. Prosjekta er delt inn i prosjekt som kan realiserast i komande økonomiplanperiode 2023-2026, og prosjekt som er aktuelle fram mot utgangen av planperioden i 2033. Prosjekta er ikkje i prioritert rekkjefølgje. Det er grunn til å presisere at med dagens nivå på løyvingane vil det ikkje vere rom for å prioritere alle prosjekta som er nemnde i utkastet til investeringsprogram. Det vil følgjeleg vere naudsynt med ytterlegare prioritering mellom prosjekta.

Fylkeskommunen arbeider opp mot sentrale styresmakter for å styrkje løyvingane til fylkeskommunale samferdselstiltak. Samstundes må anna delfinansiering som bruk av bompengar, og å utarbeide spleiselag gjennom rekkjefølgjekrav og utbyggingsavtalar vurderast.

Fylkeskommunen arbeider også med å utnytte ressursane på ein god måte, og vi viser kunnskapsgrunnlag om Meir veg for pengane.

Det vert teke sikte på å utarbeide endeleg framlegg til fordeling av midlar og prioriteringslister for store prosjekt fram mot vedtak av økonomisk handlingsprogram og investeringsprogram til fylkestinget i juni 2022. Framlegget vil basere seg på vedlagte utkast til investeringsprogram, innspel frå kommunane, samt ytterlegare arbeid med å kvalitetssikre prosjekta både med omsyn til mogleg gjennomføring, prosjektutforming og økonomi.

Vi vil særleg be om innspel på følgjande:

* Kva føremål er viktigast å prioritere i investeringsprogrammet, er det rammeløyvingar til trafikktryggleik og mindre utbetringar, gang- og sykkeltiltak, kollektivtiltak, oppgradering av kai, bru og tunnel eller midlar til store vegprosjekt
* Det er føreslått å avsetje 200 mill. kr. årleg til strekningsvise utbetringar av regionale hovudvegar (vegar i funksjonsklasse B), samt å setje i gang minst to større gang -og sykkeltiltak utanom Miljøløftet årleg. Det er også føreslått eigne løyvingar til rekkverk, vegljos og til ei ordning med spleiselag for mindre prosjekt. Vi vil be om synspunkt på dette.
* Vestland fylkeskommune ber kommunane gjere ei vurdering av moglege konkrete samarbeidsprosjekt med framlegg til spleiselag for finansiering. Vidare ber vi om innspel til korleis ein kan få mest mogleg for pengane for konkrete framlegg til prosjekt.
* Vi ber om synspunkt på om det er dei rette tiltak og prosjekt som er lagt inn i investeringsprogrammet, og kva som er viktigast å prioritere.

Vi viser elles til <https://www.fylkesatlas.no/rtp>, der prosjekta er vist i kart med lenkje til ytterlegare informasjon. kartløysinga er under arbeid og vil bli oppdatert fortløpande.

Med helsing

John Martin Jacobsen Carl Erik Nielsen

seksjonssjef leiar

INV - Forvaltning og utgreiing INV - Utgreiing

*Brevet er elektronisk godkjent og har difor inga handskriven underskrift*

Mottakarliste

|  |  |  |  |
| --- | --- | --- | --- |
| ALVER KOMMUNE | Postboks 4 | 5906 | FREKHAUG |
| Askvoll kommune | Postboks 174 | 6988 | ASKVOLL |
| Askøy kommune | Klampavikvegen 1 | 5300 | KLEPPESTØ |
| Aurland kommune | Vangen 1 | 5745 | AURLAND |
| Austrheim kommune | Sætremarka 2 | 5943 | AUSTRHEIM |
| Bergen kommune | Postboks 7700 | 5020 | BERGEN |
| Bjørnafjorden kommune | Postboks 24 | 5649 | EIKELANDSOSEN |
| Bremanger kommune | Postboks 104 | 6721 | SVELGEN |
| Bømlo kommune | Leirdalen 1 | 5430 | BREMNES |
| Eidfjord kommune | Simadalsvegen 1 | 5783 | EIDFJORD |
| Etne kommune | Sjoarvegen 2 | 5590 | ETNE |
| Fedje kommune | Postboks 54 | 5947 | FEDJE |
| Fitjar kommune | Postboks 83 | 5418 | FITJAR |
| Fjaler kommune | Dalstunet 20 | 6963 | DALE I SUNNFJORD |
| Gloppen kommune | Grandavegen 9 | 6823 | SANDANE |
| Gulen kommune | Eivindvikvegen 1119 | 5966 | EIVINDVIK |
| Hyllestad kommune | Kommunehuset | 6957 | HYLLESTAD |
| Høyanger kommune | August Gunnarskogsgt. 1 | 6993 | HØYANGER |
| Kinn kommune | Postboks 294 | 6701 | MÅLØY |
| Kvam kommune | Grovagjelet 16 | 5600 | NORHEIMSUND |
| Kvinnherad kommune | Rosendalsvegen 10 | 5470 | ROSENDAL |
| Luster kommune | Rådhuset | 6868 | GAUPNE |
| Lærdal kommune | Postboks 83 | 6886 | LÆRDAL |
| Masfjorden kommune | Austfjordvegen 2724 | 5981 | MASFJORDNES |
| Modalen kommune | Postboks 44 | 5729 | MODALEN |
| Osterøy kommune | Hatland | 5282 | LONEVÅG |
| Samnanger kommune | Tyssevegen 217 | 5650 | TYSSE |
| Sogndal kommune | Postboks 153 | 6851 | SOGNDAL |
| Solund kommune | Hardbakke 26 | 6924 | HARDBAKKE |
| Stad kommune | Rådhusvegen 11 | 6770 | NORDFJORDEID |
| Stord kommune | Postboks 304 | 5402 | STORD |
| Stryn kommune | Tonningsgata 4 | 6783 | STRYN |
| Sunnfjord kommune | Postboks 338 | 6802 | FØRDE |
| Sveio kommune | Postboks 40 | 5559 | SVEIO |
| Tysnes kommune | Rådhuset | 5685 | UGGDAL |
| Ullensvang kommune | Opheimsgata 31 | 5750 | ODDA |
| Ulvik kommune | Skeiesvegen 3 | 5730 | ULVIK |
| Vaksdal kommune | Konsul Jebsensgate 16 | 5722 | DALEKVAM |
| Vik kommune | Postboks 134 | 6891 | VIK I SOGN |
| Voss herad | Postboks 145 | 5701 | VOSS |
| Øygarden kommune | Ternholmvegen 2 | 5337 | RONG |
| Årdal kommune | Statsråd Evensensveg 4 | 6885 | ÅRDALSTANGEN |